گرتنی ئەکرەم ئیمامئۆغلوو

لە ١٩ی ئازاری ٢٠٢٥، ئەکرەم ئیمامئۆغلوو، سەرۆکی شارەوانیی ئەستەمبوڵ و سیاسەتوانی ئۆپۆزیسیۆنی ئەندامی پارتی کۆماریی گەل لەلایەن پۆلیسی تورکیاوە بە تۆمەتی گەندەڵی، زەوتکردن، وەرگرتنی بەرتیل، سپیکردنەوەی پارە و پشتیوانیکردن لە تیرۆر، بەتایبەتی پشتگیریکردنی پەکەکە دەستبەسەر کرا. دواتر بە تۆمەتی گەندەڵی لە ٢٣ی ئازاری ٢٠٢٥، ڕەوانەی زیندانی مەڕمەڕە کرا. گرتنی ئیمامئۆغلوو لەگەڵ دەستبەسەرکردنی زیاتر لە ١٠٠ کەسی دیکە، ناڕەزایەتی و خۆپیشاندانی بەرفراوانی لە شارە گەورەکانی تورکیادا لێکەوتەوە.

 پێشینە 
لە تشرینی دووەمی ٢٠٢٤ەوە چالاکییەکانی ئاکەپە لە دژی نوێنەرانی ئۆپۆزیسیۆن گەرمتر بوو. لە ١٨ی ئازاری ٢٠٢٥، زانکۆی ئەستەمبوڵ بەھۆی ناڕێکی، بڕوانامەی ئیمامئۆغڵووی ھەڵوەشاندەوە. بەو پێیەی بەربژێران بۆ سەرۆکایەتیی تورکیا دەبێت بڕوانامەی زانکۆیان ھەبێت، ئەمە بە شێوەیەکی کاریگەر ڕێگری لە بەربژێربوونی ئیمامئۆغلوو بۆ ھەڵبژاردنی سەرۆکایەتی دەکات. ئەم بڕیارە تەنیا چەند ڕۆژێک پێش ئەوەی پارتی ئۆپۆزیسیۆن ئیمامئۆغلوو وەک بەربژێری ھەڵبژاردنی داھاتوو ھەڵبژێرێت ھاتە ئاراوە.

 ئەمانەش ببینە 
 دەستگیرکردنی ڕۆدریگۆ دوتێرتە

 سەرچاوەکان 

 بەستەرە دەرەکییەکان